Anonymous xakerlari Assanjning internetini o‘chirib qo‘ygan Ekvador hukumatidan qasos olishdi

Anonymous tashkiloti xakerlari WikiLeaks saytining tashkilotchisi va bosh muharriri Julian Assanjning internetini o‘chirib qo‘ygan Ekvador hukumatining elektoron pochta xizmatiga zarba berdi.
«Internetni o‘chirsangiz — biz sizning aloqa manbaingizni o‘chiramiz», — degan Anonymous Twitter’da.
Tvitda Ekvador hukumatining pochta xizmati ishlamayotgani aks etgan surat ilova qilingan.

Bundan oldinroq WikiLeaks 15 oktabr kuni Ekvadorning Londondagi elchixonasida turgan Assanj internetdan uzilib qolgani, bu Jon Kerrining so‘rovi asosida Ekvador hukumati tomonidan amalga oshirilgani haqida xabar qilgandi.
Ko‘p o‘tmasdan Ekvador hukumati Assanjga internetga kirishni cheklab qo‘yganini tan oldi.